CELEX: 32014R1130
Language: sl
Date: 2014-10-22 00:00:00
Title: Izvedbena uredba Komisije (EU) št. 1130/2014 z dne 22. oktobra 2014 o odprtju tarifne kvote za leto 2015 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba (EU) št. 510/2014 Evropskega parlamenta in Sveta

24.10.2014   
            
            
               SL
            
            
               Uradni list Evropske unije
            
            
               L 305/104
            
         IZVEDBENA UREDBA KOMISIJE (EU) št. 1130/2014
   z dne 22. oktobra 2014
   o odprtju tarifne kvote za leto 2015 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba (EU) št. 510/2014 Evropskega parlamenta in Sveta
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (1), in zlasti člena 16(1)(a) Uredbe,
   ob upoštevanju Sklepa Sveta 2004/859/ES z dne 25. oktobra 2004 o sklenitvi Sporazuma v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (2) in zlasti člena 3 Sklepa,
   ob upoštevanju naslednjega:
   
               (1)
            
            
               Protokol 2 k Sporazumu med Evropsko gospodarsko skupnostjo in Kraljevino Norveško z dne 14. maja 1973 (3) (dvostranski Sporazum o prosti trgovini med Evropsko gospodarsko skupnostjo in Kraljevino Norveško) in Protokol 3 k Sporazumu EGP (4) določata trgovinske režime za nekatere kmetijske in predelane kmetijske proizvode med pogodbenicama.
            
         
               (2)
            
            
               Protokol 3 k Sporazumu EGP določa carinsko stopnjo nič, ki se uporablja za vode, ki vsebujejo dodan sladkor ali druga sladila ali arome, uvrščene pod tarifno oznako KN 2202 10 00, in druge brezalkoholne pijače, ki ne vsebujejo proizvodov iz tarifnih številk 0401 do 0404 ali maščob, pridobljenih iz proizvodov iz tarifnih številk 0401 do 0404, uvrščene pod tarifno številko KN 2202 90 10.
            
         
               (3)
            
            
               Carinska stopnja nič za navedene vode in druge zadevne pijače je bila za Norveško začasno za neomejeno obdobje preklicana s Sporazumom v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (5) (v nadaljnjem besedilu: Sporazum v obliki izmenjave pisem), odobrenim s Sklepom 2004/859/ES. V skladu s Sporazumom v obliki izmenjave pisem je dajatev prost uvoz blaga, uvrščenega pod tarifni oznaki KN 2202 10 00 in ex 2202 90 10, s poreklom iz Norveške, dovoljen le v mejah dajatev proste kvote. Za uvoz zunaj dodeljene kvote je treba plačati dajatev.
            
         
               (4)
            
            
               Izvedbena uredba Komisije (EU) št. 1322/2013 (6) določa, da se začasen preklic oprostitve dajatev za uvoz v Unijo za navedene vode in pijače od 1. januarja do 31. decembra 2014 ne uporablja, s čimer se navedenemu blagu omogoča neomejen in dajatev prost dostop do Unije.
            
         
               (5)
            
            
               Tarifno kvoto za navedene vode in pijače za leto 2015 je treba odpreti v skladu s Sporazumom v obliki izmenjave pisem. Zadnja letna kvota za leto 2013 za navedene proizvode je bila odprta z Izvedbeno uredbo Komisije (EU) št. 1085/2012 (7).Ker za leto 2014 ni bila odprta nobena letna kvota, je primerno obseg kvote za leto 2015 določiti na isti ravni kot za leto 2013.
            
         
               (6)
            
            
               Uredba Komisije (EGS) št. 2454/93 (8) določa pravila za upravljanje tarifnih kvot. Tarifno kvoto, odprto s to uredbo, je treba upravljati v skladu z navedenimi pravili.
            
         
               (7)
            
            
               Ukrepi iz te uredbe so v skladu z mnenjem odbora za horizontalna vprašanja o trgovini s predelanimi kmetijskimi proizvodi, ki niso navedeni v Prilogi I –
            
         SPREJELA NASLEDNJO UREDBO:
   Člen 1
   1.   Od 1. januarja do 31. decembra 2015 se za blago s poreklom iz Norveške, ki je navedeno v Prilogi, pod pogoji iz Priloge odpre dajatev prosta tarifna kvota, določena v Prilogi.
   2.   Za blago iz Priloge k tej uredbi se uporabljajo pravila o poreklu blaga iz Protokola 3 k Sporazumu med Evropsko gospodarsko skupnostjo in Kraljevino Norveško z dne 14. maja 1973.
   3.   Za uvožene količine, ki obseg kvote presežejo, se uporablja preferencialna dajatev 0,047 EUR/liter.
   Člen 2
   Tarifno kvoto Unije iz člena 1(1) upravlja Komisija v skladu s členi 308a, 308b in 308c Uredbe (EGS) št. 2454/93.
   Člen 3
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 150, 20.5.2014, str. 1.
   
      (2)  UL L 370, 17.12.2004, str. 70.
   
      (3)  UL L 171, 27.6.1973, str. 2.
   
      (4)  UL L 1, 3.1.1994, str. 3.
   
      (5)  UL L 370, 17.12.2004, str. 72.
   
      (6)  Izvedbena uredba Komisije (EU) št. 1322/2013 z dne 11. decembra 2013 o odobritvi neomejenega in dajatev prostega dostopa do Unije za leto 2014 za nekatero blago s poreklom iz Norveške, pridobljeno s predelavo kmetijskih proizvodov, ki jih zajema Uredba Sveta (ES) št. 1216/2009 (UL L 333, 12.12.2013, str. 68).
   
      (7)  Izvedbena uredba Komisije (EU) št. 1085/2012 z dne 20. novembra 2012 o odprtju tarifne kvote za leto 2013 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba Sveta (ES) št. 1216/2009 (UL L 322, 21.11.2012, str. 2).
   
      (8)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, 11.10.1993, str. 1).
   
      PRILOGA
      Dajatev prosta tarifna kvota za leto 2015, ki se uporablja za uvoz nekaterega blaga s poreklom iz Norveške v Evropsko unijo
      
                  Zaporedna št.
               
               
                  Oznaka KN
               
               
                  Poimenovanje
               
               
                  Obseg kvote
               
            
                  09.0709
               
               
                  2202 10 00
               
               
                  
                              —
                           
                           
                              vode, vključno mineralne vode in sodavice, ki vsebujejo dodan sladkor ali druga sladila ali arome
                           
                        
               
                  17,303 milijonov litrov
               
            
                  ex 2202 90 10
               
               
                  
                              —
                           
                           
                              druge brezalkoholne pijače, ki vsebujejo sladkor (saharozo ali invertni sladkor)